Operasi Citadel

Operasi Citadel () ialah operasi penyerangan Jerman pada Julai 1943 terhadap angkatan Soviet di kawasan sesusuh Kursk, yang dicadangkan oleh Generalfeldmarschall Erich von Manstein semasa Perang Dunia II di Perbatasan Timur yang mencetuskan Pertempuran Kursk. Operasi pertahanan terancang yang dilaksanakan Soviet untuk menangkis serangan Jerman dikenali sebagai Operasi Pertahanan Strategik Kursk. Penyerangan Jerman itu ditentang oleh dua penyerangan balas Soviet, Operasi Polkovodets Rumyantsev () dan Operasi Kutuzov (). Bagi pihak Jerman, pertempuran ini merupakan ofensif strategik terakhir yang mampu mereka lancarkan di Barisan Timur. Ketika Penyerbuan Bersekutu ke atas Sicily bermula, Adolf Hitler terpaksa mengalihkan pasukan yang sedang berlatih di Perancis untuk menghadapi ancaman Bersekutu di Mediterranean, dan bukannya menggunakan mereka sebagai simpanan strategik bagi Barisan Timur. Kehilangan besar Jerman dari segi anggota dan kereta kebal semasa operasi ini telah menyebabkan Tentera Merah Soviet berjaya mendapatkan inisiatif strategik untuk baki peperangan.

Jerman berharap untuk melemahkan potensi ofensif Soviet bagi musim panas 1943 dengan memutuskan sebahagian besar angkatan yang mereka jangkakan akan berada di dalam kawasan sesusuh Kursk. Kawasan sesusuh atau keluk Kursk itu berukuran kira-kira  panjang dari utara ke selatan dan  dari timur ke barat. Rancangan tersebut membayangkan satu pelitupan melalui sepasang serangan mengepit yang menembusi sayap utara dan selatan keluk tersebut. Hitler percaya bahawa kemenangan di sini akan mengukuhkan semula kekuatan Jerman dan meningkatkan prestijnya di mata sekutunya, yang pada ketika itu sedang mempertimbangkan untuk menarik diri daripada peperangan. Ia juga diharapkan bahawa sebilangan besar tawanan perang Soviet dapat ditangkap untuk dijadikan buruh paksa dalam industri persenjataan Jerman.

Kerajaan Soviet mempunyai pengetahuan awal tentang niat Jerman, sebahagiannya disalurkan oleh perkhidmatan perisikan British, maklumat yang dihantar melalui Rangkaian perisik Lucy, dan pintasan Tunny. Menyedari beberapa bulan lebih awal bahawa serangan itu akan jatuh ke bahagian leher keluk Kursk, Soviet membina pertahanan secara mendalam yang direka untuk melemahkan pasukan penggempur armor Jerman. Jerman menangguhkan serangan sementara mereka cuba mengukuhkan angkatan mereka dan menunggu ketibaan senjata baharu, terutamanya kereta kebal Panther tetapi juga bilangan yang lebih besar kereta kebal berat Tiger. Ini memberikan Tentera Merah masa untuk membina siri benteng pertahanan mendalam. Persediaan pertahanan termasuk medan periuk api, kubu, zon tembakan artileri dan kubu kuat anti-kereta kebal, yang meliputi kira-kira  dalam. Formasi mudah alih Soviet dialihkan keluar dari kawasan sesusuh dan satu pasukan simpanan besar dibentuk untuk penyerangan balas strategik.

 Nota 

 Rujukan 

 Sumber 






 — A study of the southern sector of the Battle of Kursk conducted by the US Army Concepts Analysis Agency and directed by Walter J. Bauman, using data collected from military archives in Germany and Russia by The Dupuy Institute (TDI).






  — This report, commissioned by the Soviet General Staff in 1944, was designed to educate the Red Army on how to conduct war operations. It was classified secret until its declassification in 1964, and was subsequently translated to English and edited by Orenstein and Glantz. Its original title was Collection of materials for the study of war experience, no. 11 (, )






  Jacobsen, Hans Adolf and Jürgen Rohwer Decisive battles of World War II; the German view. New York, NY: Putnam (1965) ISBN














Bacaan lanjut




























Pautan luar

Category:Konflik 1943
Category:Tentera Rusia
Category:Tentera Jerman
Category:Perang Dunia Kedua
Category:Perang Jerman-Soviet
Category:Pertempuran